pythainlp/thai_wikipedia_clean_20230101 huggingface dataset:
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2017 นัดชิงชนะเลิศ เป็นแมตช์ฟุตบอลที่กำลังจะเกิดขึ้นนั้นจะจัดขึ้นในวันที่ 30 มิถุนายน พ.ศ. 2560 ที่ Stadion Cracovia ในเมือง กรากุฟ, ประเทศโปแลนด์, เพื่อที่จะตัดสินหาทีมชนะเลิศของ ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2017.
โยโกะ ฮิกาซะ
โยโกะ ฮิกาซะ  เป็นนักพากย์อนิเมะและนักร้องชาวญี่ปุ่น เธออยู่สังกัต I'm Enterprise
Yōko Hikasa
ธีซีอัส
ธีซีอัส คือกษัตริย์ในเทพปกรณัมกรีกและเป็นวีรบุรุษแห่งกรุงเอเธนส์ เป็นบุตรของพระเจ้าเอกีอุสและนางเอธรา แต่เนื่องจากนางเอธรานั้นได้มีความสัมพันธ์กับโพไซดอนในคืนเดียวกับที่มีความสัมพันธ์กับเอกีซุส ธีซีอัสจึงถือเป็นลูกครึ่งเทพคนหนึ่ง ธีซีอัสได้ต่อสู้และเอาชนะศัตรูมากมาย โดยหนึ่งในวีรกรรมที่เป็นที่รู้จักกันมากที่สุดคือการเอาชนะมินะทอร์ สิ่งมีชีวิตครึ่งคนครึ่งวัวในเขาวงกต ณ เกาะคีต ตำนานของธีซีอุสนั้นได้กล่าวถึงการต่อสู้ ชีวิตครอบครัวของธีซีอุสในแต่ละช่วงวัย
ยุทธการฝรั่งเศส
รายชื่อตัวละครในเกมล่าชีวิต
รายชื่อต่อไปนี้คือตัวละครจากไตรภาคเกมล่าชีวิต เขียนโดยซูซาน คอลลินส์
เฮย์มิตซ์ อะเบอร์นาธี.
เฮย์มิตซ์ อะเบอร์นาธี เป็นชายวัยกลางคน จากเขต 12 ซึ่งเป็นผู้ชนะเกมล่าชีวิตครั้งที่ 50 (ควอเตอร์เควลครั้งที่สอง) 24 ปีก่อนที่เรื่องราวในเกมล่าชีวิตจะเริ่มต้น เฮย์มิตซ์มาจากย่านเดอะซีม ซึ่งเป็นย่านที่ยากจนที่สุดในเขต 12 เช่นเดียวกับแคตนิสและเกม เมื่ออายุได้ 12 เขาได้ถูกเลือกให้เข้าแข่งขันเกมล่าชีวิต แต่เนื่องจากจากเกมล่าชีวิตครบรอบ 50 ปี จึงได้มีการจัดควอเตอร์เควลขึ้นด้วยกติกาพิเศษ คือเพิ่มบรรณาการจากเขตละสองเป็นสี่คน ทำให้มีบรรณาการที่เข้าแข่งขันทั้งหมดกว่า 48 คน เฮย์มิตซ์ชนะการแข่งขันเนื่องจากเขาได้ใช้ไหวพริบและประโยชน์จากสนามพลังที่กั้นสนามประลองให้สะท้อนการโจมตีของคู่ต่อสู้กลับ หลังได้รับชัยชนะครอบครัวของเขาก็ถูกกำจัดโดยคำสั่งของประธานาธิบดีสโนว์เนื่องจากการที่เฮย์มิตซ์ได้ใช้สนามพลังขอเกมให้เป็นประโยชน์ เฮย์มิตซ์เริ่มทำหน้าที่เป็นที่ปรึกษาให้กับบรรณษการเขต 12 และเริ่มติดเหล้าอย่างหนัก เขาไม่ประสบความสำเร็จในการช่วยบรรณาการขตตัวเองจนกระทั่งแคตนิสและพีต้าชนะการแข่งขัน เขาได้เข้าร่วมกับกองกำลังกบฎของเขต 13 เมื่อฝ่ายกบฎได้ชัยชนะ เฮย์มิตซ์ได้โหวตให้มีการจัดเกมล่าชีวิตขึ้นเป็นครั้งสุดท้ายโดยใช้เด็กๆจากแคปิตอล เนื่องจากเขารู้ว่าแคตนิสต้องการให้ประธานาธิบดีคอยน์เข้าใจว่าแคตนิสอยู่ข้างเธอ ภายหลังแคตนิสพ้นผิดจากการสังหารคอยน์ เฮย์มิตซ์ได้เลือกที่จะไปใช้ชีวิตที่เขต 2 เขาได้เริ่มเลี้ยงห่านแต่ก็ยังคงดื่มเหล้าหนักเช่นเดิม
พริมโรส "พริม" เอฟเวอร์ดีน.
พริมโรส เอฟเวอร์ดีน เป็นน้องสาวของแคตนิส ในเกมล่าชีวิต พริมมีอายุได้ 12 ปี เป็นเด็กที่มีความอ่อนโยน สุภาพ และมีทักษะในด้านการพยาบาล ซึ่งเธอได้เรียนรู้มาจากแม่ เธอเกือบที่จะต้องเข้าแข่งขันเกมล่าชีวิตครั้งที่ 74 เนื่องจากเป็นชื่อที่ได้รับการจับฉลาก แต่แคตนิสได้อาสาเข้าแข่งขันแทนเธอ เนื่องจากพริมเป็นน้องสาวที่แคตนิสรักและต้องการปกป้อง ในม็อกกิ้งเจย์ พริมได้รับเลือกให้ฝึกเป็นแพทย์โดยเขต 13 พริมโตขึ้นเป็นเด็กที่มีความเข้มแข็งและมีวุฒิภาวะมากขึ้น ในการต่อสู้ครั้งสุดท้ายระหว่างฝ่ายกบฎและแคปิตอล พริมได้รับคำสั่งให้เป็นพยาบาลสนาม เธอเสียชีวิตจากระเบิด แคตนิสเสียใจและตกอยู่ในอาการซึมเศร้า ประธานาธิบดีสโนว์ได้บอกใบ้แคตนิสภายหลังว่า ระเบิดที่ฆ่าพริมนั้นแท้จริงแล้วเป็นระเบิดสองจังหวะของฝ่ายกบฎที่หลอกล่อให้แพทย์สนามเข้าหาผู้บาดเจ็บที่โดนระเบิดครั้งแรก ก่อนจะระเบิดซ้ำในครั้งที่สองเพื่อฆ่าแพทย์สนามและผู้รอดชีวิตจากระเบิดครั้งแรก แคตนิสได้เข้าใจถึงข้อเท็จจริงนี้จึงตัดสินใจฆ่าประธานาธิบดีคอยน์แทนที่จะเป็นสโนว์
ประธานาธิบดีสโนว์.
ประธานาธิบดี คอริโอเลนัส สโนว์ เป็นตัวละครร้ายของไตรภาคเกมล่าชีวิต เขาเป็นผู้ปกครองแคปิตอลและพาเน็ม แม้ภายนอกจะดูสุขุมแต่ลึกๆแล้วสโนว์เป็นคนที่มีจิตใจโหดเหี้ยมและสามารถทำทุกอย่างเพื่อให้ได้มาซึ่งประโยชน์ของตัวเอง เขาก้าวขึ้นสู่ตำแหน่งประธานาธิบดีด้วยการใส่ร้ายคู่แข่งว่าต้องการสังหารเขาด้วยยาพิษ สโนว์มักจะสั่งฆ่าบุคคลผู้ไม่เห็นด้วยหรือเป็นภัยต่อแคปิตอล หรือแม้แต่ครอบครัวของผู้ที่ส่อแววว่าจะเป็นภัยเพื่อเป็นการสั่งสอนไม่ให้เกิดความคิดจะล้มล้างแคปิตอล อาทิ ครอบครัวของเฮย์มิตซ์ ในปีกแห่งไฟ สโนว์ได้บีบให้แคตนิสต้องแข่งขันควอเตอร์เควลครั้งที่ 3 โดยมีจุดประสงค์เพื่อกำจัดเธออย่างไม่ผิดสังเกต แต่ฝ่ายกบฎสามารถเข้าช่วยแคตนิสไว้ทัน ในม็อกกิ้งเจย์ สโนว์ไม่อาจต้านทานกองกำลังกบฎได้เนื่องจากแคปิตอลถูกตัดขาดทรัพยากรจากเขตต่างๆและไม่มีกองกำลังเพียงพอ เขาถูกจับและถูกพิพากษาให้ประหารชีวิต อย่างไรก็ตามสโนว์เปิดเผยกับแคตนิสว่าประธานาธิบดีคอยน์คือผู้อยู่เบื้องหลังการตายของพริม ในวันประหาร แคตนิสจึงเลือกสังหารคอยน์แทนที่สโนว์ นำมาซึ่งจราจล และสโนว์ก็เสียชีวิตในเหตุการณ์การจราจลครั้งนี้
โจแฮนนา เมสัน.
เป็นผู้พิชิตเกมล่าชีวิตครั้งที่ 71 จากเขต 7 ซึ่งสามารถชนะการแข่งขันมาได้ด้วยการทำตัวอ่อนแอ ก่อนจะแสดงความสามารถในการฆ่าจนเป็นผู้ชนะ โจแฮนนาเข้าแข่งขันควอเตอร์ เควลครั้งที่สามร่วมกับแคตนิส ในตอนแรกแคตนิสรู้สึกไม่ไว้ใจเธอเนื่องจากโจแฮนนานั้นดูไม่ชอบและต้องการจัดการเธอ แต่แท้จริงแล้วโจแฮนนาคือหนึ่งในผู้ร่วมวางแผนกบฎต่อแคปิตอล สำหรับเธอแล้ว แคปิตอลคือสิ่งที่เลวร้ายและชั่วช้า อย่างไรก็ตาม เธอไม่สามารถหลบหนีไปพร้อมกับแคตนิสในตอนที่สนามประลองถูกทำลายได้และถูกแคปิตอลจับกุมและทรมาน โจแฮนนาได้รับการช่วยเหลือกลับมาในสภาพย่ำแย่ เธอและแคตนิสได้เข้าใจกันในที่สุด ภายหลังการกบฎ โจแฮนนาคือหนึ่งในคนที่สนับสนุนให้มีการจัดเกมล่าชีวิตครั้งสุดท้ายขึ้นโดยใช้เด็กๆของแคปิตอลเป็นบรรณาการ
ฟินนิค โอแดร์.
ฟินนิค โอแดร์คือผู้ชนะเกมล่าชีวิตครั้งที่ 65 จากเขต 4 เขามีความสามารถในการใช้ฉมวกและมีรูปร่างหน้าตาที่หล่อเหลา ด้วยเหตุนี้ ฟินนิคจึงตกเป็นเครื่องมือของแคปิตอลในการทำให้เขาเป็นคนดัง รวมไปถึงเป็นวัตถุและสัญลักษณ์ทางเพศของชาวแคปิตอล เขามีคนรักชื่อแอนนี ซึ่งเป็นผู้พิชิตเกมล่าชีวิตจากเขตเดียวกัน ฟินนิคเข้าร่วมแข่งขันควอเตอร์เควลครั้งที่สามและหนีรอดมาได้ ในม็อกกิ้งเจย์ เขาได้แต่งงานกับแอนนีและกำลงจะมีลูกด้วยกัน อย่างไรก็ตาม ฟินนิคได้ร่วมต่อสู่ในสมรภูมิสุดท้ายร่วมกับแคตนิส เขาเสียชีวิตจากการรุมทำร้ายของมัตต์ สัตว์ประหลาดที่แคปิตอลสร้างขึ้น
เอฟฟี่ ทินเกต.
เอฟฟี่ ทินเกต เป็นชาวแคปิตอลโดยกำเนิด เธอทำหน้าที่เป็นผู้จับสลากและพี่เลี้ยงบรรณาการเขต 12 แคตนิสมักกล่าวถึงเอฟฟี่ว่าเธอเป็นผู้หญิงที่แต่งตัวค่อนข้างฉูดฉาด เธอถูกจับกุมตัวภายหลังจากที่ฝ่ายกบฎได้พาแคตนิสหลบหนี การที่ถูกแคปิตอลจับกุมทำให้เธอไม่ได้ถูกประหารอย่างเช่นคนอื่นๆภายหลังสงครามจบสิ้น
ซินนา.
เป็นสไตร์ลิสของแคตนิส เขาเป็นคนที่สามารถถ่ายทอดความคิดและนัยยะลงในชุดของบรรณาการได้อย่างยอดเยี่ยม ไม่ว่าจะเป็น ชุดติดเปลวไฟจำลองที่ใช้เปิดตัวบรรณาการเขต 12 ซินนาเป็นชาวแคปิตอลเพียงคนเดียวที่แคตนิสเห็นว่าเป็นเพื่อนของเธอ อย่างไรก็ตาม ในปีกแห่งไฟ ซินนาได้ตกเป็นเป้าจากการให้แคตนิสสวมชุดม็อกกิ้งเจย์ที่แฝงนัยยะขัดขืนต่อแคปิตอล เขาถูกทำร้ายก่อนควอเตอร์เควลจะเริ่มขึ้น ภายหลังได้มีการระบุว่าเขาเสียชีวิตโดยฝีมือของแคปิตอล
ซีซาร์ ฟลิกเกอร์แมน.
เป็นพิธีกรหลักของรายการเกมล่าชีวิต เขาเป็นคนที่อารมณ์ดีและชื่นชอบในตัวแคตนิส ด้วยเหตุนี้จึงพยายามช่วยแคตนิสในเวลาที่เธอถูกสัมภาษณ์และเป็นผู้ที่สร้างกระแสของ "คู่รักที่ชะตาไม่เป็นใจ" ขึ้นจนทำให้แคตนิสและพีต้าเป็นที่ชื่นชอบของแคปิตอล ในม็อกกิ้งเจย์ ซีซาร์ได้ทำหน้าที่เป็นโฆษกของแคปิตอลในการเตือนให้ม็อกกิ้งเจย์หรือแคตนิสนั้นมอบตัว ไม่ได้มีการกล่าวถึงบทบาทและชะตากรรมของซีซาร์ภายหลังการพ่ายแพ้ของแคปิตอล
ริว.
เป็นบรรณาการจากเขต 11 ที่เข้าแข่งขัยเกมล่าชีวิตครั้งที่ 74 ร่วมกับแคตนิส เธอมีอายุเพียง 12 ปีในตอนที่เข้าแข่งขัน ทำให้แคตนิสนึกถึงพริมเมื่อเธอเห็นริว ในการแข่งขันแคตนิสและริวได้เป็นพันธมิตรกัน แต่ริวได้ถูกฆ่าโดยบรรณาการคนหนึ่ง แคตนิสรู้สึกสลดและโกรธแค้นกับการตายของริว เธอได้ทำพิธีศพให้ริวในระหว่างแข่งขัน ซึ่งได้ปลุกกระแสความไม่พอใจต่อแคปิตอลในเขต 11 และทำให้หลายเขตไม่พอใจที่จะอยู่ภายใต้อำนาจแคปิตอลเช่นกัน
ประธานาธิบดีคอยน์.
เป็นประธานาธิบดีของเขต 13 ที่เชื่อกันว่าถูกทำลายล้างโดยแคปิตอล แต่แท้จริงแล้วยังคงมีและรอเวลาที่จะก่อกบฎอีกครั้ง คอยน์นั้นไม่ชอบแคตนิสเป็นการส่วนตัวเนื่องจากแคตนิสเป็นคนที่ดื้อรั้นและควบคุมยาก คอยน์ได้ใช้แคตนิสเป็นเครื่องมือในทางการเมืองและปลุกระดมกองกำลังกบฎในแต่ละเขต จนกระทั่งฝ่ายกบฎได้ชัยชนะเหนือแคปิตอล คอยน์ได้อาสาขึ้นเถลิงอำนาจเป็นประธานาธิบดีคนใหม่ของพาเน็มด้วยตนเอง และคิดให้มีการจัดเกมล่าชีวิตครั้งสุดท้ายขึ้นโดยใช้เด็กๆของแคปิตอล เมื่อเห็นและตระหนักถึงความชั่วร้ายของคอยน์ที่หวังจะสานต่ออนาจเผด็จการ แคตนิสจึงได้สังหารเธอในลานประหารของสโนว์
เร้กเก้ฟิวชัน
พระราชวรวงศ์เธอ พระองค์เจ้าอับสรศรีราชกานดา
พระราชวรวงศ์เธอ พระองค์เจ้าอับสรศรีราชกานดา (11 มกราคม พ.ศ. 2416 – 12 พฤษภาคม พ.ศ. 2460) เป็นพระราชธิดาในกรมพระราชวังบวรวิไชยชาญ ประสูติแต่จอมมารดาต่วน
พระราชวรวงศ์เธอ พระองค์เจ้าอับสรศรีราชกานดา ประสูติเมื่อวันอาทิตย์ที่ 11 มกราคม พ.ศ. 2416 เป็นพระราชธิดาในกรมพระราชวังบวรวิไชยชาญประสูติแต่จอมมารดาต่วน
พ.ศ. 2435 ในสมัยรัชกาลที่ 5 พระองค์เจ้าอับสรศรีราชกานดา ทรงได้เข้าเป็นสามัญสมาชิกของหอพระสมุดวชิรญาณในพระบรมมหาราชวัง และทรงประทานเงินบำรุงปีละ 20 บาทเป็นประจำทุกปี ปรากฏความใน "วชิรญาณวิเศษ" ว่า
"...ตั้งแต่วันที่ ๕ จนถึงวันที่ ๑๑ มกราคม รัตนโกสินทร์ศก ๑๑๒ ในระหว่าง ๗ วันนี้ ท่านสมาชิกได้มายังหอพระสมุดวชิรญาณ ๒๒ ท่าน ได้ลงชื่อ ๓๙ ครั้ง แลหนังสือที่ได้ให้ยืม ๔๕ ครั้ง แลสมาชิกได้นำเงินค่าเกมบิลเลียดมาส่ง ๕ ท่าน รวมเปนเงิน ๙๕ บาท ๑๖ อัฐ สมาชิกได้นำเงินบำรุงหอพระสมุดวชิรญาณจำนวนปีที่ ๑๓ มาส่งยังหอพระสมุดวชิรญาณ เปนเงินรายละ ๒๐ บาท ดังจะมีรายพระนามแลนามแจ้งต่อไปนี้ คือ... พระบวรวงษ์เธอ พระองค์เจ้าอับศรศรีราชกานดา ๑..."
พระราชวรวงศ์เธอ พระองค์เจ้าอับสรศรีราชกานดา สิ้นพระชนม์ในรัชกาลที่ 6 เมื่อวันเสาร์ที่ 12 พฤษภาคม พ.ศ. 2460 พระชันษา 45 ปี พระราชทานเพลิงพระศพ ณ พระเมรุ วัดเทพศิรินทราวาสราชวรวิหาร วันที่ 12 เมษายน พ.ศ. 2463
Club Friday Celeb Stories
Club Friday Celeb Stories เป็นละครชุดโทรทัศน์ของทางช่องจีเอ็มเอ็ม 25 ช่อง 25 เค้าโครงเรื่องที่สร้างมาจากนำเรื่องราวจากชีวิตจริงของคนดัง นำมาเป็นแรงบันดาลใจในการสร้างเป็น Series ผ่าน 3 ตอนที่นำมาทำเป็นซีรีส์ ได้แก่ ความสุข , การกลับมา , แย่งชิง
ธีร์ (แดน-วรเวช) นักร้องซุปเปอร์สตาร์ชื่อดังที่ชนะการประกวดร้องเพลงจากเวที ‘ดิ เทรนนิ่ง’ โดยมีพาย (เชียร์-ทิฆัมพร) เพื่อนสาวคนสนิทให้ความสนับสนุนอยู่เบื้องหลัง และคอยดูแลแม่ (หน่อย-ณัฐนี) ของธีร์ ด้านธีร์เบื่อหน่ายกับชีวิตที่ต้องใส่หน้ากากแสดงออกว่ามีความสุขอยู่ตลอดเวลา จนหาทางออกด้วยการแอบเสพยาระหว่างรอขึ้นโชว์ร้องเพลงในงานแถลงข่าวเปิดตัวซีรีส์ความรักของแซมมี่ (วีเจจ๋า-ณัฐฐาวีรนุช) นักเขียนบทชื่อดัง จนเป็นลมหน้ามืด เมื่อตั้ว (ดีเจอ๋อง-เขมรัชต์) ผู้จัดการส่วนตัวเห็นเข้าก็ต่อว่าธีร์ที่ทำตัวเละเทะ ด้านมะนาว (แอปเปิ้ล-ลาภัสรา) นักแสดงเบอร์หนึ่งและแม่ (หมวย-สุภาภรณ์) จอมเรื่องเยอะ ไม่พอใจชุดที่มะนาวต้องใส่ขึ้นโชว์ตัวในงาน เพราะรู้สึกว่าโป๊เกินไป ทำให้มีปากเสียงทะเลาะกับแซมมี่ เมื่อแซมมี่เห็นว่ามะนาวมีท่าทีจะยกเลิกไม่ยอมทำงาน แซมมี่กลัวงานจะล่ม จึงตัดสินใจก้มลงกราบสองแม่ลูกเพื่อให้งานดำเนินไปได้ ส่วนลูกจ๋า (ก้อย-อรัชพร) พีอาร์ส่วนตัวที่พาฮัตโตะ (ปังปอนด์-อัครวุฒิ) มาร่วมงานในฐานะพระเอกน้องใหม่ ลูกจ๋าคอยดูแลและให้กำลังใจฮัตโตะ เพราะถูกมะนาวและแม่คอยกันท่าแย่งซีนต่อหน้าสื่อ โดยไม่มีใครรู้เลยว่าฮัตโตะและลูกจ๋าแอบคบกัน สิ่งที่พวกเขาและพวกเธอต้องพบเจอ จะเรียกว่าความสุขที่แท้จริงได้หรือไม่?
เจ้าชายวิลเฮล์ม ดยุกแห่งเซอเดร์มันลันด์
เจ้าชายวิลเฮล์ม ดยุกแห่งเซอเดร์มันลันด์  เป็นพระราชโอรสพระองค์กลางใน สมเด็จพระเจ้ากุสตาฟที่ 5 แห่งสวีเดน กับ วิกตอเรียแห่งบาเดิน สมเด็จพระราชินีแห่งสวีเดน ทรงมีพระเชษฐา 1 พระองค์คือ สมเด็จพระเจ้ากุสตาฟที่ 6 อดอล์ฟแห่งสวีเดน ทรงมีพระอนุชา 1 พระองค์คือ เจ้าชายเอริก ดยุกแห่งเวสเตร์มันลันด์ พระองค์ทรงเสกสมรสกับ แกรนด์ดัชเชสมาเรีย โรมานอฟแห่งรัสเซีย (ภายหลังดำรงพระอิสริยยศเป็น ดัชเชสแห่งเซอเดร์มันลันด์) มีพระโอรสเพียงพระองค์เดียวคือ อดีตเจ้าชายเลนนาร์ต ดยุกแห่งซาล์มลันด์
เจ้าชายเอริก ดยุกแห่งเวสเตร์มันลันด์
เจ้าชายวิลเฮล์ม ดยุกแห่งเวสเตร์มันลันด์  เป็นพระราชโอรสพระองค์สุดท้องในสมเด็จพระเจ้ากุสตาฟที่ 5 แห่งสวีเดน กับวิกตอเรียแห่งบาเดิน สมเด็จพระราชินีแห่งสวีเดน มีพระเชษฐา 2 พระองค์คือ สมเด็จพระเจ้ากุสตาฟที่ 6 อดอล์ฟแห่งสวีเดน เจ้าชายวิลเฮล์ม ดยุกแห่งเซอเดร์มันลันด์ พระองค์มิได้เสกสมรส และสิ้นพระชนม์ขณะพระชันษาเพียง 29 ชันษา
แบรอน วาคา
แบรอน ดิวาเวซี วาคา (; เกิดเมื่อวันที่ 31 ธันวาคม พ.ศ. 2502) เป็นนักการเมืองชาวนาอูรู อดีตประธานาธิบดีแห่งนาอูรูคนที่ 14 ต่อจากสเปรนต์ ดับวีโด ก่อนหน้านั้นเขาดำรงตำแหน่งรัฐมนตรีว่าการกระทรวงศึกษาธิการ
ยะมะอุชิ โทะโยะมะซะ
ยะมะอุชิ โทะโยะมะซะ ( ; 3 ตุลาคม 2184 – 25 ตุลาคม 2243) ไดเมียวหรือเจ้า แคว้นโทะซะ คนที่ 4 ดำรงตำแหน่งช่วง พ.ศ. 2212 – 2243
โทะโยะมะซะเกิดเมื่อวันที่ 3 ตุลาคม พ.ศ. 2184 เป็นบุตรชายของ ยะมะอุชิ ทะดะโตะโยะ เจ้าแคว้นคนที่ 3 เมื่อทะดะโตะโยะผู้เป็นบิดาถึงแก่อสัญกรรมใน พ.ศ. 2212 โทะโยะมะซะในวัย 28 ปีจึงขึ้นดำรงตำแหน่งเจ้าแคว้นสืบต่อมา
ยูฟ่าแชมเปียนส์ลีก ฤดูกาล 2017–18 รอบคัดเลือกและรอบเพลย์ออฟ
การแข่งขัน ยูฟ่าแชมเปียนส์ลีก ฤดูกาล 2017–18 รอบคัดเลือกและรอบเพลย์ออฟ เริ่มต้นเมื่อวันที่ 27 มิถุนายนและจะสิ้นสุดในวันที่ 23 สิงหาคม พ.ศ. 2560. ทั้งหมด 57 ทีมที่เข้าร่วมในรอบคัดเลือกและรอบเพลย์ออฟเพื่อที่จะตัดสินหาผู้ชนะ 10 จาก 32 ทีมเข้าไปเล่นใน รอบแบ่งกลุ่ม ของ ยูฟ่าแชมเปียนส์ลีก ฤดูกาล 2017–18.
มีสองเส้นทางที่แต่ละทีมจะถูกแบ่งออกเข้ามาในการคัดเลือก :
ทั้งหมด 57 ทีม (42 ทีมในเส้นทางแชมป์ลีก, 15 ทีมในเส้นทางไม่ได้เป็นแชมป์ลีก) มีส่วนร่วมในขั้นตอนการรอบคัดเลือกและรอบเพลย์ออฟ. 10 ทีมที่เป็นผู้ชนะในรอบเพลย์ออฟ (5 ทีมในเส้นทางแชมป์ลีก, 5 ทีมในเส้นทางไม่ได้เป็นแชมป์ลีก) จะได้ผ่านเข้าสู่ รอบแบ่งกลุ่ม ที่จะเข้าร่วมกับ 22 ทีมซึ่งได้ยืนรออยู่ในรอบแบ่งกลุ่ม. 15 ทีมที่เป็นผู้แพ้ของรอบคัดเลือกรอบสามจะได้เข้าไปเล่นใน ยูโรปาลีก รอบเพลย์ออฟ, และ 10 ทีมที่เป็นผู้แพ้ของรอบเพลย์ออฟจะได้เข้าไปเล่นใน ยูโรปาลีก รอบแบ่งกลุ่ม.
ด้านล่างนี้คือทีมที่เข้าร่วมการแข่งขัน (กับปี 2017 ของพวกเขา ค่าสัมประสิทธิ์สโมสรยูฟ่า),
การจับสลากประกบคู่ได้จัดขึ้นเมื่อวันที่ 19 มิถุนายน พ.ศ. 2560, 12:00 CEST, ที่สำนักงานใหญ่ยูฟ่าในเมือง นียง, ประเทศสวิตเซอร์แลนด์.
สิบทีมทั้งหมดที่จะลงเล่นในรอบคัดเลือกรอบแรก.
&lt;section begin=Q1seed /&gt;
&lt;section end=Q1seed /&gt;
นัดแรกจะแข่งขันกันในวันที่ 27 และ 28 มิถุนายน, และนัดที่สองจะแข่งขันกันในวันที่ 4 กรกฎาคม พ.ศ. 2560.
&lt;section begin=Q1match /&gt;
"รวมผลสองนัด วิคินกูร์ กอตา ชนะ 6–2."
"รวมผลสองนัด ฮิเบอร์เนียนส์ ชนะ 3–0."
"รวมผลสองนัด อาลาชเคิร์ต ชนะ 2–1."
"รวมผลสองนัด เดอะ นิว เซนต์ส ชนะ 4–3."
"รวมผลสองนัด ลินฟีลด์ ชนะ 1–0."
การจับสลากประกบคู่ได้จัดขึ้นเมื่อวันที่ 19 มิถุนายน พ.ศ. 2560, 12:00 CEST (หลังเสร็จสิ้นของพิธีการจับสลากรอบคัดเลือกรอบแรก), ที่สำนักงานใหญ่ยูฟ่าในเมือง นียง, ประเทศสวิตเซอร์แลนด์.
ทั้งหมด 34 ทีมที่จะลงเล่นในรอบคัดเลือกรอบสอง: 29 ทีมที่ได้เข้ามาในเล่นในรอบนี้, และผู้ชนะห้าทีมของรอบคัดเลือกรอบแรก.
&lt;section begin=Q2seed /&gt;
&lt;section end=Q2seed /&gt;
นัดแรกจะลงเล่นในวันที่ 11 และ 12 กรกฎาคม, และนัดที่สองจะลงเล่นในวันที่ 18 และ 19 กรกฎาคม พ.ศ. 2560.
&lt;section begin=Q2match /&gt;
&lt;section end=Q2match /&gt;
"รวมผลสองนัด ลูโดโกเรตส์ รัซกราด ชนะ 5–3."
"รวมผลสองนัด คาราบัก ชนะ 6–0."
"รวมผลสองนัด ปาร์ตีซาน ชนะ 2–0."
"รวมผลสองนัด เรด บูลล์ ซัลซ์บวร์ก ชนะ 6–0."
"รวมผลสองนัด เสมอ 2–2. เชริฟฟ์ ติราสโพล ชนะด้วยกฏประตูทีมเยือน."
"รวมผลสองนัด บาแตบารือเซา ชนะ 4–2."
"รวมผลสองนัด โคเปนเฮเกน ชนะ 4–3."
"รวมผลสองนัด ฮาโปเอล เบียร์เชวา ชนะ 5–3."
"รวมผลสองนัด ริเจกา ชนะ 7–1."
"รวมผลสองนัด วาร์ดาร์ ชนะ 4–2."
"รวมผลสองนัด มารีบอร์ ชนะ 3–2."
"รวมผลสองนัด เซลติก ชนะ 6–0."
"รวมผลสองนัด ลีเกีย วอร์ซอว์ ชนะ 9–0."
การจับสลากจะจัดขึ้นเมื่อวันที่ 14 กรกฎาคม พ.ศ. 2560, 12:00 CEST, ที่สำนักงานใหญ่ยูฟ่าในเมือง นียง, ประเทศสวิตเซอร์แลนด์.
&lt;section begin=Q3seed /&gt;
ทั้งหมด 30 ทีมลงเล่นในรอบคัดเลือกรอบสาม:
&lt;section end=Q3seed /&gt;
&lt;section begin=Q3match /&gt;
!colspan=6|เส้นทางแชมป์ลีก
&lt;section end=Q3match /&gt;
"รวมผลสองนัด เสมอ 2–2. สลาเวีย ปราก ชนะด้วยกฏประตูทีมเยือน."
"รวมผลสองนัด เสมอ 3–3. ฮาโปเอล เบียร์ เชวา ชนะด้วยกฏประตูทีมเยือน."
"รวมผลสองนัด อาโปเอล ชนะ 4–1."
"รวมผลสองนัด เสมอ 1–1. ริเจกา ชนะด้วยกฏประตูทีมเยือน."
"รวมผลสองนัด โอลิมเปียกอส ชนะ 5–3."
"รวมผลสองนัด สเตอัว บูคูเรสตี ชนะ 6–3."
"รวมผลสองนัด เสมอ 3–3. นิส ชนะด้วยกฏประตูทีมเยือน."
"รวมผลสองนัด เสมอ 3–3. ยัง บอยส์ ชนะด้วยกฏประตูทีมเยือน."
"รวมผลสองนัด ซีเอสเคเอ มอสโก ชนะ 3–0."
"รวมผลสองนัด อิสตันบูล บาซัคเซเฮอร์ ชนะ 5–3."
การจับสลากจะจัดขึ้นเมื่อวันที่ 4 สิงหาคม พ.ศ. 2560, 12:00 CEST, ที่สำนักงานใหญ่ยูฟ่าในเมือง นียง, ประเทศสวิตเซอร์แลนด์.
&lt;section end=POseed /&gt;
&lt;section begin=POmatch /&gt;
นัดแรกจะลงเล่นในวันที่ 15 และ 16 สิงหาคม, และนัดที่สองจะลงเล่นในวันที่ 22 และ 23 สิงหาคม พ.ศ. 2560.
"รวมผลสองนัด เสมอ 2–2. คาราบัก ชนะด้วยกฏประตูทีมเยือน."
"รวมผลสองนัด โอลิมเปียกอส ชนะ 3–1."
"รวมผลสองนัด เซลติก ชนะ 8–4."
"รวมผลสองนัด เสมอ 2–2. มารีบอร์ ชนะด้วยกฏประตูทีมเยือน."
"รวมผลสองนัด นาโปลี ชนะ 4–0."
"รวมผลสองนัด ลิเวอร์พูล ชนะ 6–3."
"รวมผลสองนัด สปอร์ติง ลิสบอน ชนะ 5–1."
การแข่งขันทั้งหมดมี 246 ประตูที่ทำได้ใน 94 นัดในรอบคัดเลือกและรอบเพลย์ออฟ, สำหรับค่าเฉลี่ย ประตูต่อนัด.
กุหลาบราคี
ละคร กุหลาบราคี เป็นละครโทรทัศน์ไทยแนวดราม่า-โรแมนติก ดัดแปลงมาจากนิยายเรื่อง หนี้รักจอมเผด็จการ จากบทประพันธ์โดย ลินิน ออกอากาศทาง ช่อง 3 เอสดี (SD หมายเลข 28) ในปี พ.ศ. 2560 ทุกวันจันทร์-พฤหัสบดี เวลา 19:10-20:10 น. และวันศุกร์ เวลา 19:00-20:00 น. เริ่มตอนแรกวันจันทร์ที่ 3 กรกฎาคม – 7 สิงหาคม พ.ศ. 2560 ต่อจากละครเรื่องเหยื่อพยาบาท
พิมพ์พาย บัวมงคลหรือพิมพ์ (ณิชาวรินทร์ อรุณรุ่งไพศาล) สิบแปดมงกุฎสาวกุหลาบยามราตรี เธอหาเลี้ยงตัวเองเธอด้วยการหลอกลวงผู้คน เก็บเงินทุกบาททุกสตางค์เพื่อเป้าหมายสำคัญ นั่นคือ "การศัลยกรรมใบหน้า" ของเธอให้เหมือนกับ ภรันยา อัครศักดิ์ดาหรือรัน (พัทธ์ธีรา ศรุติพงศ์โภคิน) ภรันยา ลูกสาวเพียงคนเดียวของ ภิรมย์ อัครศักดิ์ดา (จักรกฤษณ์ อำมรัตน์) ซึ่งเป็นพ่อผู้ให้กำเนิดพิมพ์พาย ด้วยเช่นกัน
อายุ 27 ปี เพลย์บอยเจ้าเสน่ห์ ใช้ชีวิตเต็มที่ เขาเกลียดการหลอกลวง เป็นคนใจร้อน มีความเป็นผู้นำสูง มั่นใจในตัวเอง มีเสน่ห์ เจ้าเล่ห์ ฉลาด ภายนอกดูแข็งๆ แต่จริงๆ อ่อนโยน เป็นผู้บริหารหนุ่มดูแลกิจการครอบครัว คือ บริษัทอสังหาริมทรัพย์และคอมมูนิตี้มอลล์ ในเครือรัตนชาติ เวลาเที่ยวก็เที่ยวจริงจัง เวลาทำงานก็จริงจัง ชอบเข้าสังคม เพราะถือว่าการเข้าสังคมช่วยเรื่องงานได้
อายุ 22 ปี น้องสาวคนละแม่ของพิมพ์พาย เป็นลูกเมียแต่ง เป็นผู้หญิงไม่มีปากมีเสียง เพราะอยู่ในบ้านที่เต็มไปด้วยความกดดัน เพราะโกรธพ่อที่ทำให้แม่เสียใจจนตรอมใจตาย เป็นคนอ่อนโยน อ่อนหวาน แต่ก็สู้คน อ่อนนอกแข็งใน เธอฉลาด น่ารัก สามารถสอบชิงทุนไปเรียนต่อต่างประเทศ อยากยืนด้วยขาของตัวเอง ไม่อยากพึ่งพ่อ เกลียดคนเจ้าชู้
อายุ 29 ปี เป็นลูกพี่ลูกน้องของภีมวัจน์ เป็นคนใจเย็น มีเหตุผล อารมณ์ดี ใจดี อ่อนโยน เป็นผู้ชายนุ่มนวล สบายๆ มองโลกในแง่ดี รักใครรักจริง เขาไปเรียนต่อต่างประเทศหลังจากบริหารงานมาสักพัก และการไปเรียนต่อเมืองนอกทำให้เขาได้พบกับภรันยา และหลงรักภรันยาข้างเดียว เป็นคนที่มั่นใจในตัวเอง มีความเป็นพี่ชายสูง ขี้บ่นเพราะห่วง ห่วงน้อง ห่วงเพื่อน ห่วงไปหมด กลับมา เป็นอาจารย์คณะสถาปัตยกรรม แล้วก็เป็นสถาปนิก
อายุ 27 ปี เพื่อนสนิทของภีมวัจน์แป็นวิศวกรโยธา และเป็นคนที่สนิทกับพบธรรม เธอแอบรักพบธรรมมานาน แต่ก็กลบเกลื่อนด้วยคำพูดแข็งๆ ท่าทางแข็งๆ ปากไม่ตรงกับใจ สดใส ร่าเริง แต่ก็ด่าเก่งมั่นใจในตัวเอง ไม่เรียบร้อยเท่าไหร่นัก เป็นผู้หญิงเก่ง เอาแต่ใจ ดื้อ แต่ก็มีพบธรรมที่สามารถห้ามเธอได้ มั่นคงในความรัก ยามอยู่กับพบธรรมจะชอบต่อปากต่อคำ แต่ก็น่ารัก
อาย 60 ปี เป็นพ่อของพิมพ์พายและภรันยา เป็นคนเจ้าชู้ อยากได้ผู้หญิงคนไหนก็ต้องได้ ยึดติดกับความเป็นชาย ไม่ยอมรับความเป็นจริงของสังขาร รักษาชื่อเสียงเป็นที่หนึ่ง เป็นนักบริหารที่เก่ง แต่เอาเปรียบคน ทำได้ทุกอย่างเพื่อผลประโยชน์ของตัวเอง แต่เป็นสามีที่แย่ มาทำสำนึกผิดเอาวินาทีสุดท้าย ที่หลายอย่างสายเกินไป
อายุ 45 ปี น้าของพิมพ์พาย คอยช่วยดวงจันทร์เลี้ยงพิมพ์พาย เห็นแก่เงิน เห็นแก่ตัว พอๆ กับพรชัยที่เป็นสามี รับเลี้ยงพิมพ์พายด้วยความไม่เต็มใจ เห็นแก่เงินที่ดวงจันทร์ให้ ปล่อยให้พิมพ์พายโตแบบตามมีตาเกิด หยาบกระด้าง ดุร้าย เจ้าอารมณ์
อายุ 50 ปี น้าเขยของพิมพ์พาย เป็นคนขี้เหล้า เมายา สามารถทำทุกอย่างได้เพื่อเงิน แม้กระทั่งทำเลว หยาบคาย เจ้าเล่ห์ เป็นคนของพ่อวันทะรส วันทะรสเลยคิดจะใช้ทำเลวๆ ก็ได้
อายุ 59 ปี แม่ของพบธรรม-แฝดพี่ภีรตี มีนิสัยแตกต่างจากภีรติที่เป็นฝาแฝด เป็นคนจุกจิก ประชดประชัน วุ่นวาย แต่ก็เป็นแม่ที่น่ารัก ห่วงลูกและหลานสารพัด
อายุ 59 ปี แม่ของภีมวัจน์ และเป็นฝาแฝดของพรวิภา เป็นคนจริงจัง พูดน้อยแต่พูดทีก็ตรงมาก เข้าใจลูกทุกอย่าง เวลาลูกมีปัญหาอะไรสามารถปรึกษาได้ตลอดเวลา อบอุ่น อ่อนโยน
อายุ 25 ปี เป็นลูกสาวคนรวย เอาแต่ใจ ร้ายกาจ อยากได้อะไรก็ต้องได้ เพราะพ่อแม่เลี้ยงลูกด้วยเงินแต่ไม่เลี้ยงให้รู้ผิดชอบชั่วดี เห็นเงินเป็นใหญ่ หว่านเสน่ห์ไปทั่ว เป็นคนแต่งตัวเก่ง แฟชั่นจ๋า เพื่อให้ดูโดดเด่นและสะดุดตา เจ้าเล่ห์ คิดว่าตัวเองเก่ง แต่จริงๆ มีคนเหนือกว่าเยอะ แต่เธอไม่สน ทำให้ถูกพิมพ์พายหลอกใช้เป็นเครื่องมือได้ง่ายๆ
อายุ 25 ปี เพื่อนรุ่นพี่ของพิมพ์พาย คอยให้คำแนะนำและปรึกษา, ใช้ชีวิตเร่ร่อนต่อสู้ชีวิตมาตั้งแต่เด็กเป็นเพื่อนคู่คิด เวลาลำบากก็ไม่ทิ้งกัน หาทางช่วยพิมพ์พายเสมอ ขาลุย ขาด่า
อายุ 22 ปี เพื่อนสนิทของภรันยาตั้งแต่มัธยม ช่างพูด ช่างซัก ช่างถาม ช่างสงสัย เป็นเพื่อนคุย ที่ปรึกษาของภรันยา เวลาที่ภรันยาไม่สบายใจก็จะมาหามิ้นต์ ให้มิ้นต็คุยให้ฟัง ทำให้สบายใจขึ้น
อายุ 32 ปี เป็นผู้ช่วยของภีมวัจน์ ทำหน้าที่ทุกอย่างตามที่ภีมวัจน์ต้องการ อารมณ์ดี ขี้เล่น ใจดี
เป็นแม่ของพิมพ์พาย อ่อนไหว อ่อนแอ คิดมาก ไม่สู้คน เก็บตัว เป็นแม่ที่มีความเป็นกุลสตรีสูง รักลูก ใจดี
เป็นแม่ของภรันยา เป็นลูกเศรษฐี เป็นคนดี มีเมตตา สงบเสงี่ยม เป็นภรรยาที่ดี พอรู้ว่าภิรมย์ได้ดวงจันทร์เป็นเมียเก็บก็เสียใจและตรอมใจตายเพราะการกระทำของภิรมย์
อายุ 23 ปี พี่สาวคนละแม่กับภรันยา พิมพ์พายเป็นลูกที่เกิดจากสาวใช้ในบ้าน ที่ไม่ได้รับการยอมรับ เป็นผู้หญิงกร้านโลก เอาตัวรอดเก่ง ฉลาดเฉลียว เจ้าเล่ห์ นำความฉลาดมาใช้ในทางที่ผิดคือการนำมาต้มตุ๋น เป็นสิบแปดมงกุฎ เป็นคนที่ไม่ยอมคน กล้าพูด กล้าด่า อยากได้อยากมี อิจฉาน้องสาวที่มีชีวิตที่ดีกว่า พร้อมจะทำทุกอย่างเพื่อให้ได้มาในสิ่งที่ต้องการ โดยไม่สนใจวิธีการ เป็นคนแข็งนอกอ่อนใน โหยหาความรัก และต้องการเป็นคนสำคัญ เรียนจบแค่ชั้นม.3 ก็หนีออกจากบ้านมาสู้ชีวิตด้วยตัวเอง
แฟนเก่าของวันทะรส ทำได้ทุกอย่างเพื่อเงิน
แบทเทิลกราวด์ (2017)
แบทเทิลกราวด์ (2017)  เป็นรายการเพย์-เพอร์-วิว มวยปล้ำอาชีพของดับเบิลยูดับเบิลยูอี(WWE) จัดเมื่อวันที่ 23 กรกฎาคม 2017 ณ สนาม Wells Fargo Center ในเมือง ฟิลาเดลเฟีย, รัฐเพนซิลเวเนีย สหรัฐอเมริกา
Battleground (2017)
ฟุตซอลชิงแชมป์โอเชียเนีย
ฟุตซอลชิงแชมป์โอเชียเนีย หรือโอเอฟซี ฟุตซอลแชมป์เปียนส์ชิพ  เป็นการแข่งขันฟุตซอลในโอเชียเนียถูกจัดโดยสมาพันธ์ฟุตบอลโอเชียเนีย (OFC) ซึ่งถูกจัดครั้งแรกในปี 1992
ในตอนแรกนั้นจะจัดการแข่งขันแบบ4ปีครั้งแต่หลังจากปี 2008ได้เปลี่ยนเป็นการแข่งปีละครั้งแทน
ฟุตซอลทีมชาติออสเตรเลียนั้นเป็นผู้ชนะทุกครั้งจนกระทั่งออกจากสมาพันธ์ฟุตบอลโอเชียเนียไปในปี 2006 จนทำให้ฟุตซอลทีมชาติหมู่เกาะโซโลมอนได้รับชัยชนะและเป็นทีมที่แข็งแกร่งที่สุดในโอเชียเนียแทนซึ่งฟุตซอลทีมชาติหมู่เกาะโซโลมอนเคยชนะฟุตซอลทีมชาติฟีจี8ประตูต่อ1ในการแข่งขันนัดชิงชนะเลิศปี 2009 ซึ่งเป็นผลต่างที่มากที่สุดอีกด้วย
เหรีญรางวัลร่วม.
สถิติทั้งหมด.
อัปเดตล่าสุดเมืองปี 2017:
OFC Futsal Championship
เจ้าหญิงมาร์กาเรธาแห่งสวีเดน (ค.ศ. 1899–1977)
เจ้าหญิงมาร์กาเรธาแห่งสวีเดน ( ; เดิม: เจ้าหญิงมาร์กาเรธาแห่งสวีเดนและนอร์เวย์) (25 มิถุนายน ค.ศ. 1899 - 4 มกราคม ค.ศ. 1977) พระธิดาพระองค์แรกใน เจ้าชายคาร์ล ดยุกแห่งเวสเตร์เกิตลันด์ กับเจ้าหญิงอิงเงอร์บอร์กแห่งเดนมาร์ก ดัชเชสแห่งเวสเตร์เกิตลันด์ เป็นพระเชษฐภคินีในเจ้าหญิงมาร์ธาแห่งสวีเดน และสมเด็จพระราชินีอัสตริดแห่งเบลเยียม เป็นพระราชมาตุจฉา (ป้า) ในสมเด็จพระราชาธิบดีฮารัลด์ที่ 5 แห่งนอร์เวย์ และสมเด็จพระราชาธิบดีอัลแบร์ที่ 2 แห่งเบลเยียม พระองค์ทรงเสกสมรสกับเจ้าชายแอกเซิลแห่งเดนมาร์ก รับพระราชทานพระอิสริยยศเป็น เจ้าหญิงแห่งเดนมาร์ก มีพระโอรส 2 พระองค์ พระองค์ทรงเป็นพระญาติชั้นที่หนึ่งในสมเด็จพระราชาธิบดีเฟรเดอริกที่ 9 แห่งเดนมาร์ก
สโมสรฟุตบอลคะโงะชิมะ ยูไนเต็ด
โอเอฟซี ฟุตซอลแชมป์เปียนส์ชิพ
Finnmark
ฟินน์มาร์ก
รายชื่อเทศบาลในนอร์เวย์
ฟีฟ่าคอนเฟเดอเรชันส์คัพ 2017 นัดชิงชนะเลิศ
ฟีฟ่าคอนเฟเดอเรชันส์คัพ 2017 นัดชิงชนะเลิศจะเป็นการแข่งขัน ฟุตบอล ที่กำลังจะเกิดขึ้นเพื่อที่จะกำหนดผู้ชนะของ ฟีฟ่าคอนเฟเดอเรชันส์คัพ 2017. การแข่งขันจะจัดขึ้นที่ สนามกีฬาเครสตอฟสกี ในเมือง เซนต์ปีเตอร์สเบิร์ก, รัสเซีย, ในวันที่ 2 กรกฎาคม 2560 และจะมีการแข่งขันหาทีมชนะเลิศจากรอบรองชนะเลิศ, ชิลี และ เยอรมนี.
เยอรมนีชนะในนัดชิงชนะเลิศ 1–0 โดยทางนาทีที่ 20 ประตูจาก ลาร์ส ชตินเดิล สำหรับพวกเขาเป็นแชมป์สมัยแรก ฟีฟ่าคอนเฟเดอเรชันส์คัพ.
&lt;section begin=Match 16 /&gt;&lt;section end=Match 16 /&gt;
Kalka–Shimla Railway
Darjeeling Himalayan Railway
ขนมปังแห่งชีวิต
ขนมปังแห่งชีวิต เป็นคำสอนหนึ่งที่ปรากฏในพระวรสารนักบุญยอห์น คำว่า "ขนมปังแห่งชีวิต" นั้นความหมายถึงพระเยซู พระวรสารดังกล่าวระบุชื่อนี้ไม่นานภายหลังจากเหตุกาณ์ประทานอาหาร (เหตุการณ์ที่พระเยซูได้ประทานอาหารให้แก่ผู้คนกว่า 5,000 คน ด้วยขนมปังด้วยขนมปังห้าแถวและปลาสองตัว) ซึ่งหลังเหตุการณ์นั้น พระเยซูได้ดำเนินบนน้ำไปยังด้านตะวันตกของทะเลกาลิลี มวลชนจึงได้ติดตามพระองค์ไปด้วยเรือเพื่อตามพระองค์ โดยพระเยซูได้เปรียบตัวพระองค์เสมือนขนมปังแห่งชีวิตที่จะช่วยให้มนุษย์ไม่หิวกระหาย
ในพระวรสารนักบุญยอห์น ระบุไว้ดังนี้
พระเยซูได้ตรัสกับพวกเขาว่า "เรื่องที่ข้าบอกเจ้าเป็นเรื่องจริงแท้ โมเสสไม่ใช่คนที่มอบขนมปังแห่งสรวงสวรรค์ให้แก่พวกเจ้า แต่เป็นพระบิดาข้าต่างหากที่มอบขนมปังจากสรวงสวรรค์ที่แท้จริงแก่พวกเจ้า ขนมปังแห่งพระเจ้าคือสิ่งที่ลงมาจากสวรรค์และมอบชีวิตให้แก่โลก" พวกเขาได้พูดกับพระองค์ว่า "ท่านโปรดมอบขนมปังที่ว่านี้ให้แก่พวกเราตลอดไปเถิด" พระเยซูจึงตอบกลับพวกเขาไปว่า "ข้าคือขนมปังแห่งชีวิต ใครก็ตามที่เข้ามาหาข้า จะไม่มีวันอดอยาก ใครก็ตามที่เชื่อในตัวข้า จะไม่มีวันหิวกระหาย" (ยอห์น 6:32-5)
คิงกิโดราห์
คิงกิโดราห์ (; ; "Kingu Gidora") เป็นสัตว์ประหลาดหรือไคจูตัวหนึ่งที่ปรากฏกายในภาพยนตร์ซีรีส์ก็อตซิลลา คิงกิโดราห์มีชื่อเรียกอย่างสั้น ๆ ในประเทศแถบตะวันตกว่า กิดราห์ (Ghidrah) นอกจากนี้แล้วยังมีอีกชื่อเรียกหนึ่งว่า มอนสเตอร์ซีโร (Monster Zero)
คิงกิโดราห์ เป็นมังกรประเภทมังกรยุโรป มีจุดเด่น คือ มีสามหัว มีปีกคล้ายค้างคาวขนาดใหญ่ มีเกล็ดตามลำตัวสีทอง มีขาสองขา ไม่มีขาหน้าคล้ายไวเวิร์น มีหางสองหาง จัดเป็นคู่ปรับตัวฉกาจตัวหนึ่งของก็อตซิลลา กำเนิดมาจากมนุษย์ดาวคิระส่งมายังโลกมนุษย์เพื่อทำลายล้างโลก แต่ก็ถูกขัดขวางโดยก็อตซิลลา ในภาพยนตร์เรื่อง "Ghidorah, the Three-Headed Monster" ในปี ค.ศ. 1964 โดยโตโฮ และปรากฏตัวตามมาอีกหลายภาคตั้งแต่ยุคโชวะ จนถึงยุคเฮเซ รวมถึงการเป็นไซบอร์กหรือหุ่นยนต์ใน "Godzilla vs. King Ghidorah" ในปี ค.ศ. 1991
คิงกิโดราห์ บินด้วยความเร็ว 3 มัค มีอาวุธที่ร้ายกาจคือ ลำแสงที่ปล่อยจากปาก, ปีกที่กระพือสร้างพายุ รวมถึงลำคอที่ยาวใช้รัดลำตัวคู่ต่อสู้